Dîwanê Hemserekîye yê KCDK-E eşkerayîyêke daye û çarçewa Hemleya 'Wext Wextê Azadîya Rayber Apoyî yo' de seba çalakîya pankartan a 'Ocalanî rê Azadîye' veng da.
Çalakîye mabênê 1-10ê teşrîna peyêne de do bêra kerdene. Çarçewa çalakîye de hendê rojanê zîndanî yê Rayberê Şarê Kurdî Abdullah Ocalanî (21 serran û 765 rojan) pankartî do bêrê daliqnayene.
KCDK-E venga pêro kurdan û dostanê ci da ke pê pankaratanê tewir bi tewiran beşdarê çalakîye bibê û pankartan ser o fikrê Ocalanî wa bêrê nuştene.
KCDK-E vat: ''Rayber Apo 21 serran ra nata binê îşkence û tecrîdî de yo. Ma venga pêro şar û dostanê xo danê ke bi xurtî tewrê na çalakîye bibê, dîmen û fotografanê pankarta xo bigêrê û medyaya komelkîye ser o pare bikerê.''
